03/06/2015 | Administración LocalProvincial
Deputación Provincial da Coruña
Área de Servizos Provinciais. Sección de Educación, Cultura e Deportes
Convocatoria de bolsas para os cursos de verán da Universidade Menéndez Pelayo 2015

CONVOCATORIA DE BOLSAS PARA OS CURSOS DE VERÁN DA UNIVERSIDADE MENÉNDEZ PELAYO 2015 1.–Obxecto. O obxecto da presente convocatoria é a concesión de cento vintecinco bolsas en réxime de publicidade, obxectividade e concurrencia competitiva, destinadas a sufragar os gastos de matrícula dos cursos de verán da Universidade Internacional Menéndez Pelayo do ano 2015, que se indican: La atención centrada en la persona en la enfermedad de alzheimer A Coruña - 9 al 11 de junio Neuromarketing A Coruña - 10 al 12 de junio Ribeira Sacra: candidata a patrimonio mundial Santiago - 15 al 18 junio La literatura de la ciencia A Coruña - 22 y 23 junio Asesoría jurídica empresarial A Coruña - 6, 7 y 8 de julio Moda y arte A Coruña -15 y 17 de julio Criminología y psicología jurídica Riveira - 15 al 17 de julio Adolescentes y padres en conflicto Riveira - 20 al 22 de julio Ruxandra Garcia de la Rosa Assahli no cincuentenario do Día das Letras Galegas Ponteceso - 20 al 24 de julio Taller terapéutico: fármacos de la felicidad A Coruña - 27 al 29 de julio Un acercamiento a la edad de hierro Ortigueira - 16 al 18 de septiembre Criminalística y ciencias forenses: la puesta en escena A Coruña - 21 al 23 de septiembre El régimen jurídico del personal del SUE y del SECTI: a estudio A Coruña - 24 al 25 de septiembre Comunicación integral en medicina A Coruña - 28 septiembre al 2 de octubre Miradas futuras a los espacios del arte A Coruña - 30 septiembre al 2 octubre La protección jurídico-civil A Coruña - 7 al 9 de octubre Perspectiva jurídica en el sector agrario A Coruña - 21 al 23 de octubre Novedades del derecho sanitario A Coruña - 28 al 30 octubre Na páxina web da UIMP (www.uimp.es) informarase sobre os cursos citados 2.–Solicitantes. A convocatoria de bolsas da Deputación está dirixida, fundamentalmente, a traballadores públicos da Deputación e concellos da provincia da Coruña, así como a membros das corporacións locais, sen perxuízo de que, no caso de existir disponibilidade de bolsas vacantes, poida extenderse a súa concesión ó público en xeral. Non se poderá optar a máis dun curso por solicitante.3.–Documentación.3.1.–As solicitudes presentaranse no modelo normalizado que pode obterse no Rexistro Xeral da Deputación ou na páxina www.dicoruna.es 3.2.–Achegarase a seguinte documentación: – Fotocopia do documento nacional de identidade ou do documento que regulamentariamente o substitúa. – Acreditación da condición de traballador público ou membro da corporación local ou, no seu caso, acreditación da situación laboral do solicitante.4.–Lugar, prazo de presentación da solicitudes. Os interesados remitirán o formulario de inscripción anexo debidamente cumplimentado e a correspondente documentación ao seguinte correo electrónico: becas. uimp@dicoruna. es Os prazos de solicitude das bolsas serán os seguintes: – Para os cursos que se celebran no mes de xuño, ata o día 8 de xuño ás 14.00 horas. – Para os cursos que se celebran no mes de xullo, ata o día 26 de xuño ás 14.00 horas. – Para os cursos que se celebran no mes de setembro, ata o día 7 de setembro ás 14.00 horas. – Para os cursos que se celebran no mes de outubro, ata o día 30 de setembro ás 14.00 horas. A Deputación publicará na sua páxina web e no taboleiro de anuncios a relación dos titulares das bolsas concedidas, polo que a presentación da solicitude leva implícita a autorización para o tratamento dos datos dos solicitantes e para a súa publicación.5.–Evaluación das solicitudes e resolución da convocatoria.5.1.–A valoración das solicitudes realizarase de acordo cos seguintes criterios: – Condición de traballador público ou membro da corporación da Deputación ou Concellos da Provincia. – Orde de recepción da solicitude, dando preferencia ás máis antiguas fronte as máis recentes. – Localidade de residencia. Terán preferencia os residentes na provincia da Coruña. – Situación laboral, tendo preferencia os estudantes e os desempregados. – Breve descripción dos motivos do intereses na asistencia ó curso.5.2.–A resolución da convocatoria será dada a coñecer mediante a publicación na páxina www.dicoruna.es e no taboleiro de anuncios, e producirá os efectos de notificación ás persoas interesadas. No caso de que os bolseiros teñan pagado o importe da matricula do curso, poderán solicitar o reintegro ante a UIMP.5.3.–Contra esta resolución, que poñerá fin á vía administrativa, poderán ser interpostos, con carácter potestativo, os seguintes recursos: Recurso de reposición, ante o presidente da Deputación Provincial, no prazo dun mes. Recurso contencioso administrativo, ante a xurisdicción contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria, de conformidade co establecido na base 5.2 desta convocatoria. A presentación dos recursos sinalados non poderá ser feita con carácter simultáneo. Disposición final Para os casos non previstos nas presentes bases, será de aplicación a Lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e as bases de execución do orzamento xeral da Deputación do ano 2015. Transcurrido o prazo de seis meses dende a publicación da concesión das bolsas, a documentación presentada polos solicitantes que non resultaron adxudicatarios, será destruída. Os participantes nesta convocatoria aceptan en todos os seus termos as presentes bases e a resolución correspondente, sen prexuizo da presentación dos recursos pertinentes. A Coruña, 28 de maio de 2015. O PRESIDENTE O SECRETARIO Diego Calvo Pouso José Luis Almau Supervía